joelniklaus/EU_Wikipedias huggingface dataset:
ΑΣ Μπωβαί Ουάζ

Η ΑΣ Μπωβαί είναι μια γαλλική, ποδοσφαιρική ομάδα από την πόλη Μπωβαί. Ιδρύθηκε το 1945. Έδρα της ομάδας είναι το Stade Pierre Brisson, χωρητικότητας 10178 θεατών. Συμμετέχει στο Ερασιτεχνικό Πρωτάθλημα Γαλλίας. Από το 1986 έως το 2003 συμμετείχει στη Λιγκ 2.

Τίτλοι 
Σαμπιονά Νασιονάλ
Πρωταθλήτρια (1): 2000
Ερασιτεχνικό Πρωτάθλημα Γαλλίας
Νικήτρια (1): 2006
Division d'Honneur (Picardie)
Νικήτρια (6): 1968, 1970, 1974, 1987, 2002, 2009
Division d'Honneur (Nord-Est)
Νικήτρια (3): 1956, 1960, 1966
Coupe de Picardie
Νικήτρια (1): 2008
Coupe de l'Oise
Νικήτρια (15): 1955, 1959, 1965, 1966, 1972, 1973, 1974, 1976, 1977, 1982, 1983, 1984, 1987, 1992, 1993

Εξωτερικοί σύνδεσμοι 
 Official Website 

Ιδρύσεις ποδοσφαιρικών ομάδων το 1945
ΑΣ Μπωβαί
Ροντέζ ΑΦ

Η Ροντέζ ΑΦ είναι μια γαλλική ποδοσφαιρική ομάδα από την Ροντέζ. Ιδρύθηκε το 1929. Έδρα της ομάδας είναι το Stade Paul Lignon, χωρητικότητας 5955 θεατών. Συμμετέχει στη Λιγκ 2. Καλύτερη περίοδος στην ιστορία της ομάδας ήταν την περίοδο 1988-1993 όταν συμμετείχε στη Λιγκ 2.

Τίτλοι 
Ερασιτεχνικό Πρωτάθλημα Γαλλίας
Νικήτρια (1): 2007 (Όμιλος Γ)
Championnat de France amateur 2
Νικήτρια (1): 2004 (Όμιλος ΣΤ)
Division d'Honneur (Midi-Pyrénées)
Νικήτρια (3): 1956, 1969, 1982

Εξωτερικοί σύνδεσμοι 
  Official website

Ροντέζ ΑΦ
Ιδρύσεις ποδοσφαιρικών ομάδων το 1929
Σαμουά Νιορταί ΦΚ

Η Σαμουά Νιορταί ΦΚ είναι μια γαλλική, ποδοσφαιρική ομάδα. Ιδρύθηκε το 1925. Έδρα της ομάδας είναι το Stade René Gaillard, χωρητικότητας 10898 θεατών. Συμμετέχει στη Λιγκ 2. Μετράει μία συμμετοχή στη Λιγκ 1 την περίοδο 1987-88.

Τίτλοι

Παραπομπές

Εξωτερικοί σύνδεσμοι
Official website 

Ιδρύσεις ποδοσφαιρικών ομάδων το 1925
Σαμουά Νιορταί ΦΚ
ΟΦΚ Σαρλβίλ

Η ΟΦΚ Σαρλβίλ είναι μια γαλλική, ποδοσφαιρική ομάδα από την πόλη Σαρλβίλ-Μεζιέρ. Συμμετέχει στην Division d'honneur, την 6η κατηγορία στο Σύστημα ποδοσφαιρικού πρωταθλήματος Γαλλίας. Ιδρύθηκε το 1904. Έδρα της ομάδας είναι το Stade Municipal du Petit Bois, χωρητικότητας 3000 θεατών. Από το 1935 έως το 1939 συμμετείχε στη Λιγκ 2. Το 1936 έφτασε στον τελικό του Κυπέλλου Γαλλίας, χάνοντας από την Ρασίνγκ Κλαμπ ντε Φρανς – Κολόμπ 92.

Εξωτερικοί σύνδεσμοι
 Official site

Ιδρύσεις ποδοσφαιρικών ομάδων το 1904
ΟΦΚ Σαρλβίλ
Ποδοσφαιρικές ομάδες Γαλλίας
120 (αριθμός)

Το 120 (εκατόν είκοσι) είναι ο φυσικός αριθμός που βρίσκεται μετά από το 119 και πριν από το 121. Είναι ένας άρτιος αριθμός, αφού 120:2 = 60, δηλαδή διαιρείται με το 2, στο σύνολο των φυσικών αριθμών. Ο αριθμός 120 συμβολίζεται ως CXX στο ρωμαϊκό σύστημα αρίθμησης και ως ΡΚ´ στο ελληνικό σύστημα αρίθμησης.

Στα μαθηματικά
 Το 120 είναι ένας σύνθετος αριθμός, αφού οι φυσικοί διαιρέτες του είναι 1, 2, 3, 4, 5, 6, 8, 10, 12, 15, 20, 24, 30, 40, 60 και 120, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 121. Aποτελεί υψηλά σύνθετο αριθμό καθώς διαθέτει περισσότερους διαιρέτες (16) από όλους τους αριθμούς που προηγούνται πριν από αυτόν.
 Το ανάπτυγμα πρώτων παραγόντων του 120 είναι 120 = 23 · 3 · 5.
 5! = 1 · 2 · 3 · 4 · 5 = 120.
 Το 120 είναι άθροισμα τεσσάρων διαδοχικών πρώτων αριθμών, αφού 23 + 29 + 31 + 37 = 120.
 Το 120 είναι το άθροισμα τεσσάρων διαδοχικών δυνάμεων του 2, αφού 23 + 24 + 25 +26 = 8 + 16 + 32 + 64 = 120.
 Το 120 είναι το άθροισμα τεσσάρων διαδοχικών δυνάμεων του 3, αφού 31 + 32 + 33 + 34 = 3 + 9 + 27 + 81 = 120.
 Όλες οι εσωτερικές γωνίες του κανονικού εξαγώνου είναι ίσες με 120°.
 Το 120 είναι αριθμός Χαρσάντ στο δεκαδικό σύστημα, αφού 1 + 2 + 0 = 3, δηλαδή το άθροισμα των ψηφίων του είναι διαιρέτης του.
 αποτελεί τριγωνικό αριθμό και παράλληλα είναι και τετράεδρος αριθμός, ο 4ος από τους μόνο 5 γνωστούς αριθμούς (1, 10, 120, 1540, 7140) με την ιδιότητα αυτή.

Το 120 στην Χημεία 
 Ο ατομικός αριθμός του Ουνμπινίλιου, ενός υποθετικού χημικού στοιχείου, είναι 120.

Αναφορές και παρατηρήσεις

Εξωτερικοί σύνδεσμοι 

Υψηλά σύνθετοι αριθμοί
Υπερτέλειοι αριθμοί
160 (αριθμός)

Το 160 (εκατόν εξήντα) είναι ο φυσικός αριθμός που βρίσκεται μετά από το 159 και πριν από το 161. Είναι άρτιος αριθμός, αφού 160:2 = 80, δηλαδή διαιρείται με το 2, στο σύνολο των φυσικών αριθμών. Ο αριθμός 160 συμβολίζεται ως CLX στο ρωμαϊκό σύστημα αρίθμησης και ως ΡΞ´ στο ελληνικό σύστημα αρίθμησης.

Στα μαθηματικά
 Το 160 είναι ένας σύνθετος αριθμός, αφού οι φυσικοί διαιρέτες του είναι 1, 2, 4, 5, 8, 10, 16, 20, 32, 40, 80 και 160, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 161.
 Το ανάπτυγμα πρώτων παραγόντων του 160 είναι 160 = 25 · 5.
 Το άθροισμα των πρώτων έντεκα πρώτων αριθμών είναι 160, δηλαδή 2 + 3 + 5 + 7 + 11 + 13 + 17 + 19 + 23 + 29 + 31 = 160. 
 Το άθροισμα των κύβων των πρώτων τριών πρώτων αριθμών είναι 160, δηλαδή 23 + 33 + 53 = 160.

Αναφορές και παρατηρήσεις

Εξωτερικοί σύνδεσμοι 

Υπερτέλειοι αριθμοί
Toyota Avalon

To Toyota Avalon είναι ένα μεγάλων διαστάσεων 4-πορτο σεντάν αυτοκίνητο που κατασκευάζεται από την ιαπωνική αυτοκινητοβιομηχανία Toyota στις Ηνωμένες Πολιτείες από τον Σεπτέμβριο του 1994 και είναι η σεντάν μπροστοκίνητη ναυαρχίδα της Toyota στις ΗΠΑ, τον Καναδά, το Πουέρτο Ρίκο και τη Μέση Ανατολή. Επίσης, παραγόταν και στην Αυστραλία από τον Απρίλιο του 2000 έως τον Ιούνιο του 2005, όπου και αντικαταστάθηκε τον Νοέμβριο του 2006 από το Toyota Aurion.

Πρώτη γενιά 
Το πρώτο Toyota Avalon 1995 - 1999 κύλησε από τη γραμμή συναρμολόγησης τον Σεπτέμβριο του 1994, ως μοντέλο της σεζόν (model year) του 1995, με κινητήρα 3.0 λίτρων 1MZ-FE V6 απόδοσης 192 hp.

Δεύτερη γενιά 
Το μοντέλο δεύτερης γενιάς 1999 - 2004 κυκλοφόρησε στις Ηνωμένες Πολιτείες, καθώς και στην Ιαπωνία, όπου ειδικά στη χώρα αυτή εξαγόταν ως Toyota Pronard. Το 2000, η Toyota Avalon έγινε το πρώτο μοντέλο της Toyota που διέθετε σύστημα δορυφορικής πλοήγησης με οθόνη αφής. Έφερε κινητήρα 3.0 λίτρων 1MZ-FE V6 με ισχύ 210 hp.

Τρίτη γενιά 
Με το Avalon τρίτης γενιάς 2005 - 2012, που επανακαθιέρωσε κοινή ονομασία σε όλα τα κράτη κυκλοφορίας του, υπήρξε σημαντική κάλυψη από τα συγγενικά μοντέλα της πλατφόρμας του, το Toyota Camry V6 και το Lexus ES, αν και η τρίτη γενιά του Avalon ξεχώρισε, καθώς κέρδισε σε διαστάσεις και προσέφερε επιπλέον χώρο για τα πόδια των επιβατών. Ο κινητήρας του, ήταν ο 3.5 λίτρων 2GR-FE V6 με ισχύ 280 hp.

Τέταρτη γενιά 
Για την τέταρτη γενιά 2012 - 2018, το Avalon εισήχθη με πλατφόρμα απευθείας από το Lexus ES. Προσφέρθηκε με 4-κύλινδρο σε σειρά υβριδικό κινητήρα 2.5 λίτρων 2AR-FXE και συνδυαστικής ισχύος 200 hp (έκδοση Avalon Hybrid), και με κινητήρα V6 βενζίνης 3.5 λίτρων 2GR-FE. Από το 2013, το Toyota Avalon έγινε διαθέσιμο στις Ηνωμένες Πολιτείες, τον Καναδά, το Μεξικό, την Ιαπωνία, τη Σαουδική Αραβία και τα Ηνωμένα Αραβικά Εμιράτα.

Πέμπτη γενιά 
Η πέμπτη γενιά του μοντέλου μπήκε στην παραγωγή τον Απρίλιο του 2018 και κυκλοφόρησε για πρώτη φορά στις ΗΠΑ τον Μάιο, ως μοντέλο της σεζόν (model year) του 2019. Αναμένεται να διακοπεί στις Ηνωμένες Πολιτείες το 2022 (όπου θα αντικατασταθεί από το νέο Toyota Crown), χωρίς να υπάρξει διάδοχος, αν και θα συνεχίσει να παράγεται και να διατίθεται αποκλειστικά στην Κίνα.

Πωλήσεις 
Οι χρονολογίες δίνονται σε ημερολογιακά έτη και όχι σε σεζόν (model years).

Αναφορές

Εξωτερικοί σύνδεσμοι 

 Η επίσημη ιστοσελίδα του Toyota Avalon

Avalon
Αυτοκίνητα πολυτελείας
Toyota Camry

Το Toyota Camry είναι μια σειρά από μεσαίου μεγέθους αυτοκίνητα που κατασκευάζονται από την ιαπωνική αυτοκινητοβιομηχανία Toyota από το 1982, σε 12 γενιές μέχρι σήμερα, και πωλείται στην πλειονότητα των αγορών αυτοκινήτων σε όλο τον κόσμο. Το όνομα «Camry» σημαίνει «στεφάνι».

Απήχηση 
Από τον Μάιο του 2012, το Camry είναι το καλύτερο σε πωλήσεις επιβατικό αυτοκίνητο στη Βόρεια Αμερική. Το Camry πουλάει επίσης πολύ καλά και στην Αυστραλία και σε μια σειρά από ασιατικές αγορές. Παραδόξως όμως, παρά τη διεθνή επιτυχία του, το Camry δεν έχει πωληθεί ποτέ στην εγχώρια αγορά της Ιαπωνίας. Αντιθέτως, στην Ευρώπη δεν γνώρισε ιδιαίτερη απήχηση στο παρελθόν και τελικώς οι πωλήσεις διακόπηκαν το καλοκαίρι του 2004 (ειδικότερα στην Ελβετία το 2005), ενώ το λίγο μικρότερου μεγέθους Toyota Avensis είχε προσφερθεί αντ' αυτού. Τον Απρίλιο του 2019 όμως, το Camry παρουσιάστηκε εκ νέου στην Ευρώπη, όπου και αντικατέστησε το Avensis τρίτης γενιάς, που είχε διακοπεί τον Μάρτιο του 2018.

Στα τέλη του 2021 όμως, το Camry διακόπηκε εκ νέου από την Ευρώπη, λόγω μηδαμινών πωλήσεων. Ενδεικτικώς, το 2019 πούλησε μόλις 7.640 αντίτυπα και το 2020 πούλησε μόλις 9.119 αντίτυπα.

Δείτε επίσης 
 Toyota Avensis

Αναφορές

Βιβλιογραφία 
 Bebbington, Terry (1998). 50 Years of Holden. Hornsby, New South Wales: Clockwork Media. ISBN 0-947216-59-6.
 McCarthy, Mike (May 1987). «Camry: quietly classy». Wheels. Sydney.
 Scott, Phil, ed. (August 1990). «New Camry, minus width». Wheels. Sydney.

Εξωτερικοί σύνδεσμοι 

 Η επίσημη Αμερικανική ιστοσελίδα του Toyota Camry

Camry
Μεσαία αυτοκίνητα
Νατάλ (Βραζιλία)

Το Νατάλ (πορτογαλικά: Natal, κυριολεκτικά «Χριστούγεννα») είναι η πρωτεύουσα και μεγαλύτερη πόλη της πολιτείας Ρίο Γκράντε ντο Νόρτε, στη βορειοανατολική Βραζιλία, στις ακτές του Ατλαντικού. Σύμφωνα με την απογραφή του 2009, το Νατάλ έχει 950.820, ενώ η μητροπολιτική περιοχή του Νατάλ έχει 1.363.547 κατοίκους. Η πόλη βρίσκεται στις εκβολές του ποταμού Ποτενζί. Είναι η πρωτεύουσα πολιτείας της Βραζιλίας η οποία βρίσκεται εγγύτερα στην Αφρική και την Ευρώπη. Το κλίμα της πόλης είναι τροπικό. Η πόλη έχει ανακηρυχθεί η ασφαλέστερη πρωτεύουσα στη Βραζιλία.

Ιστορία
Η ιστορία της σύγχρονης πόλης αρχίζει όταν ο Ζερόνιμο δε Αλμπουκέρκε έφτασε στον ποταμό Ποτενζί τον Δεκέμβριο του 1597 και κατασκεύασε ένα οχυρό, το οχυρό των Τριών Μάγων. Ένα χωριό ιδρύθηκε κοντά σε αυτό το οχυρό στις 25 Δεκεμβρίου 1599 και πήρε το όνομα Νατάλ, το οποίο σημαίνει Χριστούγεννα στα πορτογαλικά. Η περιοχή κατελήφθη το 1633 από τους Ολλανδούς, οι οποίοι ονόμασαν το οχυρό Κεϋλέν, αλλά την ανακατέλαβαν οι Πορτογάλοι το 1654. Εξαιτίας του αμμώδους εδάφους της περιοχής δεν καλλιεργήθηκε ζαχαροκάλαμο και έτσι η ανάπτυξη της πόλης ήταν αργή και στις αρχές του 20ού αιώνα ήταν μια μικρή πόλη χωρισμένη σε δύο μέρη, την κάτω και την άνω πόλη. Η αστικοποίηση άρχισε την δεκαετία του 1930. Κατά τη διάρκεια του Β΄ Παγκοσμίου Πολέμου το αεροδρόμιο της πόλης χρησιμοποιήθηκε ως αμερικανική βάση για να αποστέλλονται στρατεύματα στη βόρεια Αφρική. Η παρουσία των Αμερικανών στην πόλη άλλαξε πολύ τον τρόπο ζωής. Μετά τον πόλεμο, το Νατάλ ήταν εξαγωγικό λιμάνι. Η τουριστική ανάπτυξη στην πόλη άρχισε αργότερα, με την κατασκευή της παραλιακής λεωφόρου Βία Κοστέιρα, η οποία ένωνε τις παραλίες και κατά μήκος της κατασκευάστηκαν ξενοδοχεία. Ο τουρισμός σήμερα είναι η κύρια πηγή εισοδήματος για την πόλη.

Αξιοθέατα
Το Νατάλ διαθέτει αρκετά τουριστικά αξιοθέατα. Η πόλη είναι γνωστή για τις παραλίες της, το μεγαλύτερο δέντρο κάσιους στον κόσμο, το Οχυρό των Τριών Μάγων, το Θέατρο Αλμπέρτο Μαρανιάο και τη γέφυρα Νιούτον Ναβάρρο. Στην πόλη κάθε Δεκέμβριο διοργανώνεται το καρναβάλι Καρνατάλ. Στην πόλη βρίσκεται το δεύτερο μεγαλύτερο αστικό πάρκο στη Βραζιλία, το Παρκε ντας Ντούνας. Το Νατάλ εξυπηρετείται από το Διεθνές Αεροδρόμιο "Αουγούστο Σεβέρο". Είναι μια από τις πόλεις που θα φιλοξενήσουν το Παγκόσμιο Κύπελλο Ποδοσφαίρου 2014.

Παραπομπές

Εξωτερικοί σύνδεσμοι
 

Πόλεις της Βραζιλίας
Απόστολος Λάζαρης

Ο Απόστολος Λάζαρης (5 Μαΐου 1921 - 7 Μαρτίου 2018) ήταν Έλληνας οικονομολόγος, πανεπιστημιακός και πολιτικός. Υπήρξε κορυφαίο στέλεχος του ΟΗΕ, και μεταπολιτευτικά βουλευτής και υπουργός του ΠΑΣΟΚ.

Βιογραφικά στοιχεία
Γεννήθηκε το Μάιο του 1921 στα Λαζαράτα Λευκάδας. Την περίοδο της ναζιστικής κατοχής υπήρξε μέλος της ΕΠΟΝ. Σπούδασε οικονομικά στην τότε ΑΣΟΕΕ (σήμερα Οικονομικό Πανεπιστήμιο Αθηνών), και συνέχισε τις σπουδές του στη Βρετανία (Μάντσεστερ) και την Ιταλία (Ρώμη), όπου αναγορεύθηκε διδάκτορας οικονομικών επιστημών.

Διετέλεσε καθηγητής Οικονομικών στο Πανεπιστήμιο Πειραιώς, αλλά κυρίως σταδιοδρόμησε σε διεθνείς οργανισμούς. Μάλιστα υπήρξε διευθυντής Οικονομικής Ανάπτυξης του ΟΗΕ, του σημαντικότερου διεθνούς οργανισμού.

Το 1973 ξεκίνησε τη συνεργασία του με το αντιχουντικό ΠΑΚ του Ανδρέα Παπανδρέου και το 1974 εντάχθηκε στο ΠΑΣΟΚ. Ο Ανδρέας Παπανδρέου το 1978 του ανέθεσε την προεδρία της «Επιτροπής Ανάλυσης και Προγραμματισμού» του Κινήματος, στην οποία συμμετείχαν, μεταξύ άλλων, ο Κώστας Σημίτης, ο Γεράσιμος Αρσένης ο Παναγιώτης Ρουμελιώτης και άλλοι.

Το 1981 ο Απόστολος Λάζαρης εκλέχθηκε βουλευτής Επικρατείας του ΠΑΣΟΚ, ενώ το 1985 βουλευτής Α΄ Αθηνών. Διετέλεσε υπουργός Συντονισμού από τον Οκτώβριο του 1981 ως τον Ιούλιο του 1982 (πρώτος τη τάξει υπουργός). Τον Ιούλιο του 1982 το υπουργείο Συντονισμού αντικαταστάθηκε από το καινούριο υπουργείο Εθνικής Οικονομίας, το οποίο ανέλαβε ο Γεράσιμος Αρσένης, που διατήρησε και τη θέση του διοικητή της Τράπεζας της Ελλάδος που είχε από το 1981. Ο Λάζαρης επέστρεψε στην κυβέρνηση τον Ιανουάριο του 1984, όταν ανέλαβε υπουργός Προεδρίας της Κυβερνήσεως, μέχρι τον Ιούλιο του 1985.

Το Νοέμβριο του 1988 ήρθε σε σύγκρουση με τον Ανδρέα Παπανδρέου και παραιτήθηκε από τη βουλευτική του έδρα στην Α΄ Αθηνών (τον αντικατέστησε ο Γιάννος Παπαντωνίου), ενώ το 1989, λαμβάνοντας την υποστήριξη του ΠΑΣΟΚ και του Συνασπισμού, εκλέχθηκε ανεξάρτητος βουλευτής Λευκάδας.

Αξιόλογη είναι και η συγγραφική του δραστηριότητα, στην οποία εντάσσονται τα έργα Η μηχανική ελέγχου του αναπτυξιακού προγράμματος (1977) και Ποιος σοσιαλισμός; (1989).

Απεβίωσε στις 7 Μαρτίου 2018, σε ηλικία 97 ετών.

Παραπομπές
Who's who in Greece 2001, σελίδα 436 

Έλληνες οικονομολόγοι
Έλληνες πανεπιστημιακοί
Βουλευτές εκλεγμένοι με το ΠΑΣΟΚ
Βουλευτές Α' Αθηνών
Βουλευτές Λευκάδας
Έλληνες βουλευτές επικρατείας
Έλληνες υπουργοί Συντονισμού
Έλληνες υπουργοί Προεδρίας
Μόσαμπ Μπαλχούς

Ο Μόσαμπ Μπαλχούς (Αραβικά:مصعب بلحوس), γεννημένος στις 5 Οκτωβρίου 1983, είναι Σύριος ποδοσφαιριστής που παίζει στη θέση του τερματοφύλακα για την ομάδα της Ντόφαρ στο πρωτάθλημα του Ομάν.

Καριέρα

Σύλλογοι
Ο Μπαλχούς ξεκίνησε τη καριέρα του στην ομάδα νέων της Αλ-Καράμα προτού ξεκινήσει με την πρώτη ομάδα. Έχει κερδίσει με την Αλ-Καράμα 4 φορές το Πρωτάθλημα της Συρίας, 4 φορές το Κύπελλο Συρίας, ένα Σούπερ Κάπ και έχει βοηθήσει την ομάδα να φτάσει για πρώτη φορά στο στο τελικό του AFC Champions League. Η Αλ-Καράμα έχασε 3-2 στο τελικό από την Τσόνμπουκ Χιουντάι Μότορς της K-League. Τρία χρόνια αργότερα αποτέλεσε ένας σημαντικός παράγοντας για την πρόκριση για πρώτη φορά στον τελικό του AFC Cup. Εκεί η Αλ-Καράμα ηττήθηκε και πάλι με 2-1 στο τελικό του δεύτερου πιο σημαντικού τίτλου της Ασίας από την Kuweit SC του Πρωταθλήματος του Κουβέιτ. Στις 3 Οκτωβρίου 2011, ο Μπαλχόυς εντάχθηκε στην ομάδα της Αλ-Ουάχντα, με μορφή δανεισμού από την Αλ-Καράμα, μέχρι το τέλος της σαιζόν. Στις 26 Αυγούστου 2013, ο Μπαλχούς υπέγραψε με την ομάδα της Ντοφάρ στο Ομάν.

Διεθνής Καριέρα
Ο Μπαλχούς είναι βασικός στην Εθνική Συρίας (ποδόσφαιρο ανδρών) από το 2006. Έκανε 10 εμφανίσεις με την Εθνική Συρίας κατά τα 
Προκριματικά Παγκοσμίου Κυπέλλου Ποδοσφαίρου 2010. Επιλέχτηκε ως βασικός τερματοφύλακας της ομάδας στο Ασιατικό Κύπελλο του 2011. Έπαιξε 90 λεπτά σε κάθε αγώνα με Σαουδική Αραβία, Ιαπωνία και Ιορδανία αντίστοιχα.

Παραπομπές

Πηγές
http://www.national-football-teams.com/player/9954.html
http://english.aljazeera.net/archive/2006/10/2008410121756699987.html
http://www.rsssf.com/tablesa/ascup06.html
http://www.the-afc.com/en/component/joomleague/?view=report&compID=368&matchId=2489
http://www.syrian-soccer.com/?page=show_det&select_page=1023&id=5597 
http://www.fifa.com/worldfootball/statisticsandrecords/players/player=284066/ 
http://www.the-afc.com/en/afc-asian-cup-2011-schedule-a-results?view=teamdetails&compID=242&roundID=498&groupID=682&teamID=86&id=0 

Ποδοσφαιριστές Εθνικής Συρίας
Σύροι ποδοσφαιριστές
Τερματοφύλακες ποδοσφαιριστές
Στάδιο Αμπασιγίν

Το Στάδιο Αμπασιγίν (αραβικά: ملعب العباسيين, κυριολεκτικά: Στάδιο των Αββασιδών) είναι γήπεδο στη Δαμασκό της Συρίας, που συνήθως χρησιμοποιείται για ποδοσφαιρικούς αγώνες και είναι έδρα της εθνικής Συρίας. Είναι γήπεδο πολλών χρήσεων με θέσεις για τους θεατές. Είναι και έδρα των ομάδων του Συριακού Πρωταθλήματος Αλ-Ουάχντα, Αλ-Ζές και Αλ-Μαζντ. Το γήπεδο που χτίστηκε το 1976, χωρά μέχρι και 30.000 θεατές και είναι το 4ο μεγαλύτερο γήπεδο της Συρίας.

Ιστορία
Ο χώρος λειτούργησε για πρώτη φορά το 1957 ως χώρος διεξαγωγής αγώνων στίβου με χωρητικότητα 10.000 θεατών. Το 1976 με την πρόφαση των 5ων Παναραβικών Αγώνων, ο χώρος ανακαινίστηκε και μετατράπηκε σε ποδοσφαιρικό γήπεδο με ολυμπιακές προδιαγραφές και χωριτικότητα 30.000 ατόμων. Το γήπεδο ανακαινίστηκε το Μάρτιο 2011. Το γήπεδο ήταν έδρα των 5ων και των 7ων Παναραβικών Αγώνων το 1976 και 1992 αντίστοιχα.

Πηγές
 
 

Στάδια ποδοσφαίρου στη Συρία
Κτίρια και κατασκευές στη Δαμασκό
Βουλή των Κυρίων της Πρωσίας

Η Βουλή των Κυρίων (γερμ. Preußische Herrenhaus) ή Άνω Βουλή (Erste Kammer) ήταν ένα από τα δύο σώματα του Κοινοβουλίου της Πρωσίας. Ιδρύθηκε το 1848, μετά τη Γερμανική επανάσταση του Μαρτίου δυνάμει του συντάγματος του 1848-49 και αρχικά όλα τα μέλη της ήταν αιρετά. Με την αναθεώρηση του συντάγματος στις 30 Ιανουαρίου 1850 μεταβλήθηκε η σύνθεσή της με καθορισμό τακτικών (μόνιμων) και εκλόγιμων μελών. Το άλλο σώμα ήταν η Βουλή των Αντιπροσώπων της Πρωσίας (Preußisches Abgeordnetenhaus) ή Κάτω Βουλή (Zweite Kammer).

Στο κτίριο που στέγαζε την Βουλή των Κυρίων συνεδριάζει σήμερα το Ομοσπονδιακό Συμβούλιο (Bundesrat) της Γερμανίας στο Βερολίνο.

Πηγές 
 Hartwin Spenkuch: Herrenhaus und Rittergut. Die erste Kammer des Landtages und der preußische Adel von 1854–1918 aus sozialgeschichtlicher Sicht. In: Geschichte und Gesellschaft. Bd. 25, Nr. 3, 1999. , S. 375–403.
 Hartwin Spenkuch: Das preußische Herrenhaus. Adel und Bürgertum in der ersten Kammer des Landtages. 1854–1918 (= Beiträge zur Geschichte des Parlamentarismus und der politischen Parteien. Bd. 110). Droste, Düsseldorf 1998, ISBN 3-7700-5203-X (Zugleich: Bielefeld, Univ., Diss., 1992/93).
 Hans-Ulrich Wehler: Deutsche Gesellschaftsgeschichte. Band 3: Von der „Deutschen Doppelrevolution“ bis zum Beginn des Ersten Weltkrieges. 1849–1914. Beck, München 1995, ISBN 3-406-32263-8.

Εξωτερικοί σύνδεσμοι

 Verordnung wegen Bildung der Ersten Kammer

Παραπομπές
Dodge Ram

Το Ram Pickup είναι ένα μεγάλο επαγγελματικό pick-up αυτοκίνητο, που κατασκευάζεται από το 1981. Αρχικά παραγόταν από την αμερικανική αυτοκινητοβιομηχανία Dodge, ως Dodge Ram, και από την εισαγωγή της τέταρτης γενιάς του, το 2009, παράγεται με το σήμα της εταιρείας Ram Trucks, που ιδρύθηκε τότε ως μια νέα θυγατρική της Dodge, και με την νέα ονομασία Ram Pickup. Το μοντέλο έχει διαμήκη κινητήρα εμπρός και κίνηση στους πίσω τροχούς ή στους τέσσερις τροχούς. Η πέμπτη και σημερινή γενιά του, εισήχθη τους πρώτους μήνες του 2018, ως μοντέλο της σεζόν (model year) του 2019.

Το Dodge Ram 1500 διατίθεται με έναν στάνταρ κινητήρα V6 ικανό να αποδίδει έως και 305 ίππους, ο οποίος μπορεί να αναβαθμιστεί σε έναν κινητήρα 5.7L Hemi V8 με μέγιστη ισχύ 395 ίππων. Οι αγοραστές μπορούν επίσης να επιλέξουν ένα προαιρετικό ήπιο υβριδικό σύστημα eTorque που προσθέτει μια γεννήτρια που τροφοδοτείται από μπαταρία για να βελτιώσει την αποδοτικότητα και την απόδοση. Το Ram 1500 έχει μέγιστη ικανότητα ρυμούλκησης 12.750 λιβρών και μέγιστη ικανότητα μεταφοράς 2.300 λιβρών, καθιστώντας το ένα από τα πιο ικανά pickup της κατηγορίας. Το φορτηγό διαθέτει άνετο και ευρύχωρο εσωτερικό, συμπεριλαμβανομένου του κορυφαίου στην κατηγορία χώρου για τα πόδια στη δεύτερη σειρά καθισμάτων.

Οι γενιές της σειράς Ram

Εξωτερικοί σύνδεσμοι 

 Η επίσημη Αμερικανική ιστοσελίδα της σημερινής Ram Trucks
 Battle of the Brands: Dodge Ram 1500 Vs Chevy Silverado 1500

Επαγγελματικά αυτοκίνητα
Αμερικανικά αυτοκίνητα
Ram
Ford F-Series

Το Ford F-Series είναι μεγάλο επαγγελματικό ημιφορτηγό (pick-up) αυτοκίνητο, το οποίο κατασκευάζεται από την αμερικανική αυτοκινητοβιομηχανία Ford από το 1947 μέχρι σήμερα, σε 14 γενιές. Η πρώτη γενιά του μοντέλου μπήκε στην παραγωγή τον Νοέμβριο του 1947 και κυκλοφόρησε στην αγορά τον Ιανουάριο του 1948. Η 14η και σημερινή γενιά του, παράγεται από το 2020 και εισήχθη για τη σεζόν (model year) του 2021.

Διαχρονικά, το μοντέλο έχει διαμήκη κινητήρα εμπρός και κίνηση στους πίσω τροχούς ή στους τέσσερις τροχούς. Είναι το πρώτο σε πωλήσεις μοντέλο της Ford παγκοσμίως. Επίσης, είναι το πρώτο σε πωλήσεις μοντέλο στις ΗΠΑ από το 1981 και το πρώτο σε πωλήσεις ημιφορτηγό από το 1977, καθώς και το πρώτο σε πωλήσεις μοντέλο στον Καναδά. Η δημοφιλέστερη έκδοσή του, είναι το F-150, δηλαδή η μικρότερη, ενώ οι μεγαλύτερες εκδόσεις ονομάζονται F-250 και F-350.

Παραπομπές 

Επαγγελματικά αυτοκίνητα
Μοντέλα Ford
Αμερικανικά αυτοκίνητα
Οικογένεια Ωνάση

Η οικογένεια Ωνάση είναι πλούσια εφοπλιστική οικογένεια, της οποίας το διασημότερο μέλος αποτέλεσε ο Αριστοτέλης Ωνάσης.

Στην ιδιοκτησία της οικογένειας βρισκόταν το νησί Σκορπιός.

Μέλη 

 Ωνάσης
 Σωκράτης Ωνάσης, καπνέμπορος, σύζυγος Πηνελόπης Δολόγλου & Ελένης Ωνάση και γιος του προηγούμενου
 Άρτεμις Ωνάση, σύζυγος Γαροφαλίδη και κόρη του Σωκράτη & της Πηνελόπης
 Αριστοτέλης Ωνάσης, εφοπλιστής, επιχειρηματίας, σύζυγος της Τίνας Λιβανού και της Ζακλίν Μπουβιέ Κένεντι Ωνάση και γιος του Σωκράτη & της Πηνελόπης
 Αλέξανδρος Ωνάσης, επιχειρηματίας και γιος του Αριστοτέλη & της Τίνας
 Χριστίνα Ωνάση, επιχειρηματίας, σύζυγος Τιερυ Ρουσελ και κόρη του Αριστοτέλη & της Τίνας
 Αθηνά Ωνάση, επιχειρηματίας, αθλήτρια ιππασίας και κόρη της Χριστίνας
 Μερόπη Ωνάση, σύζυγος Νίκου Κονιαλίδη και κόρη του Σωκράτης & της Ελένης
 Καλλιρρόη Ωνάση, σύζυγος Γεράσιμου Πατρονικόλα και κόρη του Σωκράτης & της Ελένης
 Μαριλένα Πατρονικόλα, ζωγράφος και κόρη της Καλλιρρόης
 Αλέξανδρος Ωνάσης, γιος του Ωνάση
 Στάσα Ωνάση, σύζυγος του Σταμάτη Bοϊβόδα και κόρη του Αλέξανδρου
 Λίτα Βοϊβόδα, σύζυγος του Γεωργίου Λιβανού και κόρη της Στάσας
 Μαρίνα Λιβανού, σύζυγος Κίκου Μαρτίνου και κόρη της Λίτας
 Σταύρος Γ. Λιβανός, εφοπλιστής και γιος της Λίτας
 Αριέττα Λιβανού, σύζυγος Γεωργίου Βαρδή Βαρδινογιάννης και κόρη της Λίτας

Παραπομπές
Εμπορειός Νισύρου

Για οικισμούς με το ίδιο όνομα δείτε το λήμμα:  Εμπορειός

Ο Εμπορειός είναι ημιορεινός παραδοσιακός οικισμός της Νίσυρου στα Δωδεκάνησα. Το χωριό είναι κτισμένο στο χείλος της καλντέρας, στο εσωτερικό του ηφαιστειογενούς νησιού σε υψόμετρο 330 μέτρων. Όντας αθέατος από τη θάλασσα, ο οικισμός άκμασε κατά την περίοδο της πειρατείας. Ο Εμπορειός σήμερα σε μεγάλο βαθμό έχει εγκαταλειφθεί, εξαιτίας της μετανάστευσης που προκάλεσε ο σεισμός του 1933, και σύμφωνα με την απογραφή του 2011 έχει 27 κατοίκους, κυρίως γεωργούς και κτηνοτρόφους. Ανήκει στο δήμο Νισύρου, στην Τοπική Κοινότητα Εμπορειού. Απέχει από το Μανδράκι 8 χιλιόμετρα.

Ο οικισμός κτίστηκε ώστε να μοιάζει με κάστρο με σπίτια το ένα κοντά στο άλλο, στενούς δρόμους και καμάρες. Τα σπίτια είναι μικρά, μικρότερα από αυτά στο Μανδράκι, και έχουν επίπεδες στέγες ώστε να συγκεντρώνουν το νερό της βροχής σε στέρνες. Εξαιτίας της κλίσης του εδάφους που είναι κτισμένο το χωριό, πολλοί δρόμοι είναι ανηφορικοί, με σκαλοπάτια (καλντερίμια), ενώ τα σπίτια είναι κτισμένα κλιμακωτά. Οι αυλές των σπιτιών βρίσκονται στο κέντρο του σπιτιού, στο πρώτο όροφο. Η πλατεία του χωριού περιβάλλεται από σπίτια και την εκκλησία. Στο λόφο πάνω από το χωριό βρίσκεται ένα εγκαταλελειμμένο ιπποτικό κάστρο, μέσα στο οποίο βρίσκεται ο βυζαντινός ναός του Ταξιάρχη Μιχαήλ, ο οποίος κατασκευάστηκε το 13ο αιώνα και έχει ξυλόγλυπτο τέμπλο και ενδιαφέρουσες τοιχογραφίες. Κοντά στο χωριό βρίσκεται μια σπηλιά η οποία λόγω της υδροθερμικής δραστηριότητας στο νησί έχει αυξημένη θερμοκρασία.

Παραπομπές 

Χωριά της Νισύρου
Φάνης Κοφινάς

Ο Φάνης (Θεοφάνης) Κοφινάς (γενν. 5 Σεπτεμβρίου 1960, ύψος 1,81 μ.) είναι Έλληνας παλαίμαχος πρώην διεθνής ποδοσφαιριστής, που διακρινόταν στη θέση του τερματοφύλακα και έκανε πολυετή καριέρα.

Αγωνίστηκε αρκετές φορές στην εθνική ομάδα των ελπίδων, ενώ φόρεσε τη φανέλα της ΑΕΚ στο πρωτάθλημα της Α΄Εθνικής κατηγορίας.

Καριέρα 
Ο Κοφινάς ξεκίνησε τον αθλητισμό από το ερασιτεχνικό σωματείο του χωριού του (Λυκοποριά) και ακολούθως αποκτήθηκε από το σύλλογο του Πέλοπα Κιάτου (όπου καθιερώθηκε χάρις στον προπονητή του Θανάση Σούλη) με τη φανέλα του οποίου αγωνίστηκε στο πρωτάθλημα της Β΄Εθνικής την περίοδο 1980-81 (όμιλος νότου-31 συμμετοχές) και στο πρωτάθλημα της Εθνικής ερασιτεχνικής κατηγορίας την περίοδο 1981-82. 

Το καλοκαίρι του 1982 μετεγγράφηκε στην ΑΕΚ. Συνέχισε σαν δανεικός στον Α.Π.Σ. Κόρινθος από το 1983 έως το 1985, στον Ιωνικό Νικαίας από το 1985 έως το 1987 και από το 1987-88 έως και το 1992 ήταν ξανά στέλεχος της "Ένωσης". Ακολούθως αγωνίστηκε για 2 χρονιές μέχρι και το 1994 στον Αιγάλεω Α.Ο.

Παραπομπές

Πηγές 

 "40 Χρόνια Ποδόσφαιρο και ΠΡΟ-ΠΟ"-Έκδοση εφημερίδας "ΠΡΟΠΟΡΑΜΑ" (2000)
 Γεώργιος Παγιωτέλης, "Το έπος της Α΄Εθνικής" (ένθετο περιοδικού "Οι Παγκόσμιοι", έκδοση "Κλ. Γεωργαλάς Ε.Π.Ε.")
 Διεθνής αθλητική ιστοσελίδα
 Ανδρέας Μπόμης, "Αλμανάκ Ποδοσφαίρου" 1991 (έκδοση περιοδικού "Εικόνες"), Τόμος 3ος, σελ. 11.

Κοφινας Φανης
Κοφινας Φανης
Κοφινας Φανης
Κοφινας Φανης
Κοφινας Φανης
Κοφινας Φανης
Κοφινας Φανης
Κοφινας Φανης
Κοφινας Φανης
Ποδοσφαιριστές Εθνικής Ελλάδας Κ21
Σάντος Λαγούνα

Η Σάντος Λαγούνα (ισπανικά Santos Laguna, ) είναι μεξικανική επαγγελματική ποδοσφαιρική ομάδα. Αντιπροσωπεύει την αστική περιοχή της Λα Κομάρκα Λαγουνέρα, η οποία αποτελείται από το Τορρεόν, το Γόμες Παλάσιο, και το Λέρδο. Η Σάντος Λαγούνα μετέχει στη Λίγα ΜΧ (Liga MX). Ο σύλλογος ιδρύθηκε το 1982, και έφθασε στην κορυφή του ποδοσφαίρου του Μεξικού, μετά την αγορά των δικαιωμάτων που ανήκαν στην Άνχελες ντε Πουέμπλα. Το ντεμπούτο του συλλόγου στην κορυφαία κατηγορία του Μεξικού ήταν την περίοδο 1988-89. Έχει κερδίσει το πρωτάθλημα Μεξικού τέσσερις φορές: την πρώτη στην περίοδο Ινβιέρνο 1996, την δεύτερη στην περίοδο Βεράνο 2001, την τρίτη στην περίοδο Κλαουσούρα 2008 και την πιο πρόσφατη στην περίοδο Κλαουσούρα 2012. Επίσης, έφτασε στους τελικούς της περιόδου 1993-94, την περίοδο Βεράνο 2000, την περίοδο Βεράνο Μπισεντενάριο 2010, την περίοδο Απερτούρα 2010 και την περίοδο Απερτούρα 2011.

Είναι η τρίτη ποδοσφαιρική ομάδα που ιδρύθηκε στην περιοχή Λαγούνα, μετά την κατάρρευση των συλλόγων Λαγούνα ΦΚ και ΦΚ Τορρεόν, οι οποίοι αναγκάστηκαν να πουλήσουν τα δικαιώματά τους για να σχηματίσουν την Black Lions του Πανεπιστημίου Ντεπορτίβο Γουαδαλαχάρα και Νέσα αντίστοιχα. Το 2003 ο σύλλογος γιόρτασε την 20ή επέτειό του, που πραγματοποιήθηκε με μεγάλες εκδηλώσεις σε όλη την Περιφέρεια της Λαγούνα.

Σήμερα αποτελεί την πέμπτη πιο δημοφιλή ομάδα στο Μεξικό, σύμφωνα με την τελευταία δημοσκόπηση της Consulta Mitofsky στις 17 Φεβρουαρίου του 2013. Κατετάγη 74η στην τρέχουσα παγκόσμια κατάταξη Classification According των συλλόγων της IFFHS. Θεωρείται η 4η καλύτερη ομάδα του 21ου αιώνα της ζώνης ΚΟΝΚΑΚΑΦ και η έκτη ομάδα στην CONCACAF, για την 1η δεκαετία του 21ου αιώνα.

Επιτυχίες 

Πριμέρα Ντιβισιόν / Λίγα ΜΧ: (4)
Ινβιέρνο 1996, Βεράνο 2001, Κλαουσούρα 2008, Κλαουσούρα 2012
Δεύτερη θέση (5): 1993–94, Βεράνο 2000, Μπισεντενάριο 2010, Απερτούρα 2010, Απερτούρα 2011

ΙντερΛίγα: (1)
2004

Κόπα Ιντεπεντένσια: (1)
2007

Κόπα Σάνγκο: (1)
2008

'''ΚΟΝΚΑΚΑΦ Τσάμπιονς Λιγκ:
Φιναλίστ (2): 2011–12, 2012–13

Έμβλημα 
Το έμβλημα του συλλόγου απεικονίζει την κατάκτηση κάθε πρωταθλήματος με αστέρι.

Παραπομπές

Εξωτερικοί σύνδεσμοι 
 Επίσημη ιστοσελίδα

Κλουμπ Σάντος Λαγούνα‎
Παύλος Κοντογιαννίδης

Ο Παύλος Κοντογιαννίδης (γενν. Βέροια, 13 Αυγούστου 1950-) είναι Έλληνας Ηθοποιός ποντιακής καταγωγής, με πολύχρονη θητεία στο θέατρο, στην τηλεόραση και στον κινηματογράφο.

Σταδιοδρομία. 
Είναι απόφοιτος της Δραματικής Σχολής Ρούλας Πατεράκη.

Έχει εργασθεί ως παραγωγός ραδιοφώνου στην ΕΡΑ ΣΠΟΡ και στον ΑΝΤ1, ενώ ασχολείται και με το τραγούδι. Έχει συμμετάσχει σε αρκετές βιντεοταινίες και τηλεταινίες ενώ έχει εμφανιστεί και σε τηλεοπτικές εκπομπές και τηλεπαιχνίδια. Ερμήνευσε δεκάδες ρόλους του παγκόσμιου και του κλασικού ελληνικού ρεπερτορίου, ενώ ενσάρκωσε ορισμένους χαρακτηριστικούς τύπους σε σίριαλ της τηλεόρασης. Έχει τιμηθεί με τρία θεατρικά και ένα κινηματογραφικό βραβείο.

Εκλέχθηκε βουλευτής στις πρώτες εκλογές του 2012 με τους Ανεξάρτητους Έλληνες, αλλά δεν κατάφερε να επανεκλεγεί στις δεύτερες εκλογές, τον Ιούνιο του 2012. Τον Δεκέμβριο του 2018 ανακοίνωσε την ίδρυση του κόμματος Κίνημα Φτωχών Ελλάδας.

Εργογραφία

Θεατρικές παραστάσεις

Τηλεοπτικές θεατρικές παραστάσεις

Κινηματογραφικές ταινίες

Τηλεόραση

Ταινίες & Σειρές Κινουμένων Σχεδίων

Πηγές
 Ιστοσελίδα για την εγχώρια καλλιτεχνική σκηνή
 Ελληνική ιστοσελίδα για τη show-biz
 Ιστοσελίδα Παύλου Κοντογιαννίδη

Παραπομπές

Βουλευτές εκλεγμένοι με τους Ανεξάρτητους Έλληνες
Βουλευτές Β' Αθηνών
Έλληνες άνδρες ηθοποιοί κινηματογράφου
Έλληνες άνδρες ηθοποιοί θεάτρου
Έλληνες άνδρες ηθοποιοί τηλεόρασης
Έλληνες άνδρες ηθοποιοί φωνής
Τζώνυ Θεοδωρίδης

Ο Τζώνυ Θεοδωρίδης (γεν. Λίβανο, 14 Δεκεμβρίου 1964) είναι Έλληνας ηθοποιός του θεάτρου, του σινεμά και της τηλεόρασης.

Βιογραφία 
Γεννήθηκε στο Λίβανο, όπου και έζησε τα πρώτα εφτά χρόνια της ζωής του. Η μητέρα του ήταν Ελληνίδα και ο πατέρας του Λιβανέζος. Μετά τον χωρισμό των γονιών του εγκαταστάθηκε με την μητέρα του στην Αθήνα, αρχικά΄στο Αιγάλεω και έπειτα στην πλατεία Αμερικής. Το πραγματικό του όνομα είναι Ζαν Πιέρ Καϊρούς. Το καλλιτεχνικό του επώνυμο, το  Θεοδωρίδης, είναι το επώνυμο του Έλληνα παππού του. Εμφανίσθηκε στην πρώτη ταινία μικρού μήκους του Βασίλη Μαζωμένου και σε πολλές ταινίες της μεγάλης οθόνης από την αρχή της δεκαετίας του '80, ενώ ερμήνευσε χαρακτηριστικούς ρόλους και σε τηλεοπτικές σειρές, κυρίως του Νίκου Φώσκολου κατά τη δεκαετία του '90, από τους οποίους έγινε ευρύτερα γνωστός στο κοινό. Με αφορμή, ωστόσο, την προβολή στο εξωτερικό κάποιων επεισοδίων αυτών των σειρών, ο ηθοποιός ενεπλάκη σε δικαστική διαμάχη με το σκηνοθέτη, διεκδικώντας μερίδιο αμοιβής του για πνευματικά δικαιώματα, το οποίο δεν του καταβλήθηκε. 

Τα τελευταία χρόνια έχει αποσυρθεί από τον χώρο του θεάματος και πλέον είναι επιχειρηματίας (είχε ένα μπαράκι στην Αγία Παρασκευή μαζί με τον Λάμπη Λιβιεράτο και όταν έκλεισαν την επιχείρηση, ο ηθοποιός δραστηριοποιήθηκε μόνος στο Χαλάνδρι όπου το 2013 εγκαινίασε ένα καφέ μπαρ, το οποίο έχει γίνει στέκι καλλιτεχνών)

Παντρεύτηκε σε νεαρή ηλικία με τη Βίκυ Πουλάκη με την οποία απέκτησε μια κόρη, την Μελίτα. Στα τέλη του 2015 παντρεύτηκε για δεύτερη φορά με την κτηνίατρο σύντροφό του.

Φιλμογραφία

Τηλεόραση

Κινηματογράφος

Θεατρικές παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Πηγές 
 Ο κόσμος της SHOWBIZ
 Ιστοσελίδα για την τηλεοπτική σκηνή
 Νέα από την εγχώρια ειδησεογραφία
 https://web.archive.org/web/20160730213629/http://www.espressonews.gr/showbiz/2015/09/140987/o-tzony-theodoridis-etoimos-na-ntythei-pali-gampros

Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Βίκυ Κουλιανού

Η Βίκυ (Βασιλική) Κουλιανού (Αθήνα, 19 Ιανουαρίου 1967) είναι Ελληνίδα μοντέλο, ηθοποιός και σχεδιάστρια ρούχων.

Βιογραφία 
Ξεκίνησε την ενασχόληση της με το μόντελινγκ, σε ηλικία 16 ετών, όταν την ανακάλυψε τυχαία ο Μιχάλης Ασλάνης μέσα σε ένα λεωφορείο.

Έχει πραγματοποιήσει μεγάλη καριέρα στις παγκόσμιες πασαρέλες μόδας, επιδεικνύοντας δημιουργίες κορυφαίων μόδιστρων (Armani, Ferre, Valentino, Versace, Yves Saint Laurent), με τους οποίους έχει κατά καιρούς συνεργαστεί. Έχει φωτογραφηθεί για διάσημα περιοδικά του εξωτερικού, ενώ έχει υλοποιήσει και δική της σχεδιαστική επιχείρηση.

Παράλληλα έχει συμμετάσχει σε αρκετές κινηματογραφικές παραγωγές, σε τηλεοπτικά σίριαλ, και σε ψυχαγωγικές εκπομπές.

Εργογραφία

Κινηματογράφος

Βιντεοταινίες

Τηλεόραση

Θέατρο 

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Ελληνίδες μοντέλα
Ολυμπιακός Λουτρακίου

Ο Ολυμπιακός Λουτρακίου (επίσημη ονομασία: Ολυμπιακός Σύνδεσμος Φιλάθλων Λουτρακίου) είναι ποδοσφαιρικός σύλλογος που εδρεύει στο Λουτράκι του Νομού Κορινθίας. Επίσημο έτος ίδρυσης του συλλόγου είναι το 1928, χρώματα το κόκκινο και το λευκό και έμβλημα το δαφνοστεφανωμένο έφηβο. Έδρα του αποτελεί το Θώδειο Δημοτικό Στάδιο Λουτρακίου.

Μετράει αρκετές συμμετοχές στα εθνικά πρωταθλήματα της Β΄ Εθνικής (πρώτη συμμετοχή της ομάδας ήταν την περίοδο 1963-64) και της Γ΄ Εθνικής κατηγορίας. Αγωνίζεται στα πρωταθλήματα της Ε.Π.Σ. Κορινθίας.

Ιστορία 
Η ιστορία του συλλόγου ξεκινά το 1928, όποτε και είχαν έρθει για τις καλοκαιρινές τους διακοπές οι Αφοί Ανδριανόπουλοι που τότε έπαιζαν στον Ολυμπιακό Πειραιώς. Έτσι, ο Ολυμπιακός Λουτρακίου αποτέλεσε την πρώτη ποδοσφαιρική ομάδα που ιδρύθηκε στην πόλη του Λουτρακίου. Ιδρυτές της ομάδας ήταν οι Σέγκας και Κατσής.

Την περίοδο 1955-56 μετείχε στην Β' προκριματική φάση για την πρόκριση στην τελική του Πρωταθλήματος Ελλάδας, με αντιπάλους τον Ολυμπιακό του Πειραιά, τον Εθνικό Πειραιά, την Παναχαϊκή και τον ΟΦΗ.

Έχει αγωνιστεί 5 φορές συνολικά στο πρωτάθλημα της Β' Εθνικής κατηγορίας (1963-64, 1978-79, 1979-80, 1980-81 και 1981-82) ενώ στην επίσημη Γ' Εθνική κατηγορία από τη σύστασή της το 1982 αγωνίστηκε τις χρονιές 1982-83 (πρώτη χρονιά της επίσημης Γ' Εθνικής), 1989-90 και 1990-91. Επίσης, στην Δ' Εθνική κατηγορία από την επίσημη σύστασή της το 1987, έχει αγωνιστεί το 1987-88 (πρώτη χρονιά της επίσημης Δ' Εθνικής), 1988-89, 1991-92, 1992-93, 1993-94, 1994-95 και 1997-98, ενώ κατά τα πιο πρόσφατα διαστήματα τις χρονιές 2004-05, 2005-06, 2006-07, 2007-08, 2008-09 και 2009-10.

Από το 2010 ο Ολυμπιακός αγωνιζόταν στην Α' κατηγορία Ε.Π.Σ. Κορινθίας. Το 2017 ο σύλλογος υποβιβάστηκε για πρώτη φορά στην ιστορία του στην Β' κατηγορία.

Ένας από τους γνωστότερους ποδοσφαιριστές που αναδείχθηκαν με τη φανέλα της ομάδας είναι ο σέντερ φορ Δημήτρης Μπεκιάρης, ο οποίος εν συνεχεία έκανε καριέρα στην Α΄ Εθνική κατηγορία με τα χρώματα της Κορίνθου και του Αιγάλεω Επίσης, μεταξύ άλλων, στην ομάδα του Λουτρακίου έπαιξε ποδόσφαιρο και ο οπισθοφύλακας του Ολυμπιακού Πειραιώς Νίκος Μαριόλης.

Τίτλοι 
 9 Κύπελλα Κορινθίας: 1974, 1976, 1984, 1986, 1988, 1993, 1998, 2007, 2009

Παραπομπές

Πηγές 
 "Σελίδα" της ομάδας του Ολυμπιακού Λουτρακίου στο Facebook

Λουτρακιου Ολυμπιακος
Λουτρακιου Ολυμπιακος
Τζέιμς Σκούνι Πεν

Ο Τζέιμς «Σκούνι» Ντόνελ Πεν, ή απλώς Σκούνι Πεν (James Donell "Scoonie" Penn, 9 Ιανουαρίου 1977) είναι Αμερικανός πρώην καλαθοσφαιριστής. Έχει ύψος 1,80 μ. και αγωνιζόταν στη θέση του πλέι μέικερ.

Καριέρα 
Ο Σκούνι Πεν έκανε τα πρώτα του μπασκετικά βήματα παίζοντας στο Κολλεγιακό Πρωτάθλημα αρχικά με την ομάδα του Μπόστον Κόλετζ (1995-97) κι έπειτα με την ομάδα του Οχάιο Στέιτ (1998-2000). Επιλέχθηκε στο νούμερο 57 του ντραφτ του NBA, το 2000, από τους Ατλάντα Χοκς (Atlanta Hawks). Το 2000 άφησε την Αμερική και ταξίδεψε με προορισμό την Ευρώπη και την Ιταλία για λογαριασμό της Παλακανέστρο Τριέστε, με την οποία υπέγραψε το πρώτο του επαγγελματικό συμβόλαιο.

Ένα χρόνο αργότερα, μεταπήδησε στην επίσης Ιταλική Παλακανέστρο Βίρτους Ρόμα, όμως προς το τέλος της σεζόν 2001-2002 επέστρεψε στην Αμερική για λογαριασμό των Τάλσα 66ερς. Το καλοκαίρι του 2002 επέστρεψε στην Ευρώπη παίρνοντας μεταγραφή στον Ερυθρό Αστέρα, στον οποίο παρέμεινε για ένα χρόνο. Την περίοδο 2003-2004 αγωνίστηκε αρχικά με την ΚΚ Τσιμπόνα Ζάγκρεμπ, ενώ στη συνέχεια μεταπήδησε στην Ελλάδα και τον Μακεδονικό. Το καλοκαίρι του 2004, ο Σκούνι Πεν υπέγραψε συμβόλαιο συνεργασίας με την ιταλική Λιμπερτάς Πέζαρο, ενώ τον αμέσως επόμενο χρόνο επέστρεψε στη Σερβία και την ΚΚ Τσιμπόνα Ζάγκρεμπ.

Το 2006 επέστρεψε στην Ελλάδα αυτήν την φορά για λογαριασμό του Ολυμπιακού, στον οποίο παρέμεινε για μία σεζόν, χωρίς ωστόσο να καταφέρει να κατακτήσει κάποιο τίτλο. Στον Ολυμπιακό επέστρεψε τον Ιανουάριο του 2010, αφού προηγουμένως είχε περάσει από την τουρκική Εφές Πίλσεν, την ουκρανική Κίεβο και την ιταλική Βίρτους Μπολόνια. Με την Ελληνική ομάδα κατάφερε να κατακτήσει το Κύπελλο Ελλάδας του 2010. Τον Οκτώβριο του ίδιου έτους, ο Σκούνι Πεν επέστρεψε στην Ιταλία για λογαριασμό αυτήν τη φορά της Πρίμα Βερόλι, η οποία αποτέλεσε και την τελευταία ομάδα της καριέρας του.

Πηγές 
 http://www.basketnet.gr/main/2/europe/articles/163/berol-pen.html

Αμερικανοί καλαθοσφαιριστές
Καλαθοσφαιριστές Βίρτους Ρόμα
Καλαθοσφαιριστές Μακεδονικού
Καλαθοσφαιριστές Βικτόρια Λιμπερτάς Πέζαρο
Καλαθοσφαιριστές ΟΣΦΠ
Καλαθοσφαιριστές Εφές Αναντόλου
Καλαθοσφαιριστές Βίρτους Μπολόνια
Καλαθοσφαιριστές Κιέβου
Καλαθοσφαιριστές Τσιμπόνα Ζάγκρεμπ
Καλαθοσφαιριστές Ερυθρού Αστέρα Βελιγραδίου
Καλαθοσφαιριστές Άσβιλ Άλτιτιουντ
Καλαθοσφαιριστές ιταλικών συλλόγων
Ξένοι καλαθοσφαιριστές στην Ελλάδα
Μαρκοβάλντο

Μαρκοβάλντο είναι μια συλλογή από είκοσι σύντομες ιστορίες. γραμμένες από τον Ίταλο Καλβίνο. Αρχικά δημοσιεύθηκε το 1963 ως Μαρκοβάλντο ή Οι Εποχές στην Πόλη. Όμως οι πρώτες ιστορίες γράφτηκαν στις αρχές του 1950. Οι είκοσι ιστορίες έχουν δημιουργηθεί έτσι ώστε να αντιπροσωπεύουν τον κύκλο των εποχών του χρόνου 5 φορές. 

Η σειρά Μαρκοβάλντο δείχνει τη ζωή ενός φτωχού αγρότη άντρα με την οικογένειά του σε μια μεγάλη βιομηχανική πόλη της Βόρειας Ιταλίας. Ο κεντρικός χαρακτήρας Μαρκοβάλντο έχει μια έλξη με τη φύση και μια αποστροφή με τη ζωή της πόλης. Σε κάθε ιστορία ο Μαρκοβάλντο πέφτει σε κάτι που φαίνεται φυσικό και όμορφο, αλλά στην πραγματικότητα δεν του αρέσει. Οι ιστορίες μέσα περιλαμβάνουν θέματα όπως η ρύπανση, η εμφάνιση έναντι της πραγματικότητας, η αποτυχία, η φτώχεια και ο καταναλωτισμός.
Αγιάς Μεχμέτ Πασάς

Ο Αγιάς Μεχμέτ Πασάς (1483 - 1539) (τούρκικα:Ayas Mehmed Paşa) ήταν Οθωμανός πολιτικός. 

Γεννήθηκε κοντά στην Αυλώνα της Αλβανίας. Ήταν ένας Αλβανός από το Δέλβινο στην Αλβανία και ήταν μεγάλος βεζίρης της Οθωμανικής Αυτοκρατορίας(1536-1539).Ο πατέρας του ήταν από την πόλη της Σκόδρας, στο βόρειο τμήμα της Αλβανίας, και η μητέρα του ήταν από την Αυλώνα, στη νότια Αλβανία.Έγινε μεγάλος βεζίρης το 1536, μετά την εκτέλεση του Πάργαλη Ιμπραήμ Πασά και διατήρησε αυτή τη θέση μέχρι το θάνατό του το 1539.Μετά τον θανατό του Μεγάλος Βεζίρης έγινε ο Λουτφί Πασάς.Ήταν σύζυγος της Μπεϊχάν Σουλτάν,αδελφής του Σουλτάνου Σουλεϊμάν Α' του Μεγαλοπρεπή.

Δείτε επίσης

Κατάλογος Μεγάλων Βεζίρηδων
Μεγάλος Βεζίρης

Μεγάλοι Βεζίρηδες
ΦΚ Ταταμπάνια

Η ΦΚ Ταταμπάνια είναι μια ουγγρική, ποδοσφαιρική ομάδα από την Ταταμπάνια. Ιδρύθηκε το 1910. Έδρα της ομάδας είναι το Stadion Gyula Grosics, χωρητικότητας 15500 θεατών. Συμμετέχει στην Nemzeti Bajnokság II.

Κύπελλο Κυπελλούχων

Κύπελλο Ιντερτότο

Κύπελλο ΟΥΕΦΑ

Εξωτερικοί σύνδεσμοι 
 http://www.imscouting.com/teams/hungary/fc-tatabanya/squad/ 
  Official site
  Turul Ultrái Official site
 Detailed international matches list

Ποδοσφαιρικές ομάδες Ουγγαρίας
Ιδρύσεις ποδοσφαιρικών ομάδων το 1910
ΓΚ Νάρβα Τρανς

Η ΓΚ Νάρβα Τρανς είναι μια εσθονική ποδοσφαιρική ομάδα από την Νάρβα. Ιδρύθηκε το 1979. Συμμετέχει στο Πρωτάθλημα ποδοσφαίρου Εσθονίας. Έδρα της ομάδας είναι το Νάρβα Κρεενχόλμι Στάτιουμ, χωρητικότητας 2200 θεατών. Έχει κατακτήσει ένα 1 κύπελλο Εσθονίας (2001) και δύο Σούπερ Καπ Εσθονίας (2007, 2008). Δεν έχει διαβαθμιστεί ποτέ από το 1992 που δημιουργήθηκε το πρωτάθλημα.

Τίτλοι-Διακρίσεις
 Πρωτάθλημα Εσθονίας
 Φιναλίστ (1): 2006
 Τρίτη θέση (6): 1994–95, 2005, 2008, 2009, 2010, 2011

 Κύπελλο Εσθονίας
 Κυπελλούχος (1): 2000–01
 Φιναλίστ (4): 1993–94, 2006–07, 2010–11, 2011–12

 Σούπερ Καπ Εσθονίας
 Νικήτρια (2): 2007, 2008
 Φιναλίστ (3): 2001, 2012

Εξωτερικοί σύνδεσμοι

 

Ποδοσφαιρικές ομάδες Εσθονίας
Ιδρύσεις ποδοσφαιρικών ομάδων το 1979
ΦΚ Σπαρτάκ Γερεβάν

Η ΦΚ Σπαρτάκ Γερεβάν' ήταν μια αρμενική, ποδοσφαιρική ομάδα από την πόλη Γερεβάν. Η ομάδα αγωνιζόταν στο Πρωτάθλημα ποδοσφαίρου Αρμενίας. Παλαιότερα ήταν γνωστή ως FC Araks-Impeks Yerevan. Είχε ιδρυθεί το 2001, όταν απέκτησε τα δικαιώματα της Αράκς Αραράτ ΦΚ, η οποία διαλύθηκε λόγω οικονομικών προβλημάτων. Στη συνέχεια άλλαξε το όνομα της σε ΦΚ ΣΠαρτάκ Γερεβάν. Το 2003 η ομάδα διαλύθηκε και οι ποδοσφαιριστές της μετακινήθηκαν στην ΦΚ Μπάναντς.

Ιδρύσεις ποδοσφαιρικών ομάδων το 2001
Ποδοσφαιρικές ομάδες Αρμενίας
Ισμέτπασα Σταντιουμού

Το Ισμέτπασα Σταντιουμού (τουρκικά: İsmetpaşa Stadyumu) είναι γήπεδο πολλαπλών χρήσεων στο Ιζμίτ της Τουρκίας. Χρησιμοποιείται σχεδόν αποκλειστικά για την διεξαγωγή ποδοσφαιρικών αναμετρήσεων, ενώ φιλοξενεί τους εντός έδρας αγώνες της Κοτσαελίσπορ. Το γήπεδο έχει χωρητικότητα της τάξεως των 12.710 θεατών, ενώ ανεγέρθηκε το 1978. Έχει λάβει την ονομασία του από τον μεγάλο Τούρκο πολιτικό Ισμέτ Ινονού.

Παραπομπές

Εξωτερικός Σύνδεσμος
Πληροφορίες για το γήπεδο

Στάδια ποδοσφαίρου στην Τουρκία
Αθλητικές εγκαταστάσεις στην Τουρκία
Θέμος Ανδρεόπουλος

Ο Θέμος Ανδρεόπουλος (Αθήνα 1917-1996) ήταν Έλληνας ζωγράφος, σχεδιαστής εικονογραφημένων εκδόσεων και εκδότης ο ίδιος, παιδικών περιοδικών. Εργάσθηκε με πολλά περιοδικά («Ρομάντσο», «Εικόνες» κ.α.) και εφημερίδες της εποχής του.

Απόφοιτος της Ανώτατης Σχολής Καλών Τεχνών της Αθήνας στο εργαστήριο του Ουμβ. Αργυρού, ο Ανδρεόπουλος ήταν το μικρότερο από τα πέντε παιδιά της οικογένειάς του. Το πρώτο του σκίτσο δημοσιεύθηκε στο περιοδικό «Εβδομάς» το 1937, ενώ το 1950 εξέδωσε το εικονογραφημένο περιοδικό «Ταμ-Ταμ», που ήταν το πρώτο στα χρονικά αμιγώς ελληνικό περιοδικό με Κόμικς.

Ακολούθησαν πολλές άλλες εκδόσεις του, με πιο χαρακτηριστικές τα «Κινηματογραφικά Εικονογραφημένα» (1957), ΤΟ «Πάνθεον Αριστουργημάτων» (1960) κ.α. Παράλληλα, ο Ανδρεόπουλος συνεργάσθηκε με τον Π. Στρατίκη στην έκδοση των ιστορικών περιοδικών Μικρός Σερίφης, «Μικρός Κάου-Μπόϋ» και «Μικρός Αρχηγός», στα οποία είχε αναλάβει την αποκλειστική εικονογράφηση. Σχέδιά του δημοσιεύθηκαν και στα έντυπα «Ελληνόπουλο», «Μικρός Ήρως», «Τζόε Ντικ» κλπ.

Πηγές
 Λευτέρης Ταρλαντέζος, «Ιστορία των Κόμικς»
 Βαγγέλης Σαΐτης, «Ο Μικρός Σερίφης και ο Μικρός Κάου-Μπόϋ μεγαλώνουν τώρα μόνοι τους», εφημερίδα «ΕΘΝΟΣ», της 24 Νοεμβρίου 1996.

Έλληνες δημιουργοί κόμικς
Έλληνες ζωγράφοι
Κύπελλο Ιντερτότο ΟΥΕΦΑ 2008

Το Κύπελλο Ιντερτότο ΟΥΕΦΑ 2008 ήταν το τελευταίο τουρνουά του Κυπέλλου Ιντερτότο ΟΥΕΦΑ, του 14ου υπό την αιγήδα της UEFA και του 3ου με την νέα μορφή της διοργάνωσης. Διεξήχθησαν τρεις γύροι και 11 ομάδες προκρίθηκαν στο δεύτερο προκριματικό γύρο του Κυπέλλου ΟΥΕΦΑ 2008-2009. Η κλήρωση έγινε στη Νιόν της Ελβετίας στις 21 Απριλίου 2008. Τελική νικήτρια της διοργάνωσης ήταν η Σπόρτινγκ Κλούμπε ντε Μπράγκα.

Κατανομή ομάδων
Συμμετείχαν 50 ομάδες από 50 ομοσπονδίες της UEFA. Πιο κάτω παρουσιάζεται η δομή της διοργάνωσης. Η θέση των ομοσπονδίων βασιζόταν στην Κατάταξη ΟΥΕΦΑ 2007.

Πρώτος γύρος:  (28 ομάδες)
28 ομάδες από τις ομοσπονδίες 23-36, 38-50 and 53

Δεύτερος γύρος: (28 ομάδες)
14 νικήτριες από τον πρώτο γύρο
14 από τις ομοσπονδίες 9-22

Τρίτος γύρος: (22 ομάδες)
14 νικήτριες από το δεύτερο γύρο
8 από τις ομοσπονδίες 1-8

Πρώτος γύρος
Οι πρώτοι αγώνες έγιναν στις 21 και 22 Ιουνίου 2008 και οι επαναληπτικοί στις 28 και 29 Ιουνίου 2008.

!colspan="5"|Περιοχή Νότου-Μεσογείου
|-

|-
!colspan="5"|Κεντρική-Ανατολική περιοχή
|-

|-
!colspan="5"|Βόρεια περιοχή
|-

|}

Δεύτερος γύρος
Οι πρώτοι αγώνες έγιναν στις 5 και 6 Ιουλίου 2008 και οι επαναληπτικοί στις 12 και 13 Ιουλίου 2008.

!colspan="5"|Περιοχή Νότου-Μεσογείου
|-

|-
!colspan="5"|Κεντρική-Ανατολική περιοχή
|-

|-
!colspan="5"|Βόρεια περιοχή
|-

|}

Τρίτος γύρος
Οι πρώτοι αγώνες έγιναν στις 19 και 20 Ιουλίου 2008 και οι επαναληπτικοί στις 26 και 27 Ιουλίου 2008. Οι 11 νικήτριες ομάδες προκρίθηκαν στο δεύτερο προκριματικό του Κυπέλλου ΟΥΕΦΑ.

!colspan="5"|Περιοχή Νότου-Μεσογείου
|-
 

|-
!colspan="5"|Κεντρική-Ανατολική περιοχή
|-

|-
!colspan="5"|Βόρεια περιοχή
|-

|}

Τελικός νικητής
Οκτώ από τις 11 ομάδες που προκρίθηκαν στο Κύπελλο ΟΥΕΦΑ μέσω του Ιντερτότο, πέρασαν από το δεύτερο προκριματικό στον πρώτο γύρο. Πέντε από τις 8 προκρίθηκαν στους ομίλους της διοργάνωσης. Τέσσερις από αυτές προκρίθηκαν στο γύρο των 32. Μόνο η Σπόρτινγκ Κλούμπε ντε Μπράγκα προκρίθηκα στο γύρο των 16 και έτσι έγινε η νικήτρια του Ιντερότο 2008.

  Σπόρτινγκ Κλούμπε ντε Μπράγκα (Τελική νικήτρια) (Γύρος των 16, αποκλείστηκε από την Παρί Σεν Ζερμέν)
  Άστον Βίλα (Γύρος των 32, αποκλείστηκε από την ΤΣΣΚΑ Μόσχας (ποδόσφαιρο))
  Ντεπορτίβο Λα Κορούνια (Γύρος των 32, αποκλείστηκε από την Άαλμποργκ ΜΚ)
  ΦφΜ Στουτγκάρδη (Γύρος των 32, αποκλείστηκε από την Ζενίτ Αγίας Πετρούπολης)
  Ρόσενμποργκ ΜΚ (Ομίλοι, πέμπτη στον Η όμιλο)
  ΣΣΚ Νάπολι (Πρώτος γύρος, αποκλείστηκε από την Μπενφίκα)
  Σταντ Ρενναί ΦΚ (Πρώτος γύρος, αποκλείστηκε από την ΦΚ Τβέντε)
  ΦΚ Βασλούι (Πρώτος γύρος, αποκλείστηκε από την Σλάβια Πράγας)
  ΙΦ Έλφσμποργκ (Δεύτερος προκριματικός γύρος, αποκλείστηκε από την Στ Πάτρικ'ς Αθλέτικ ΦΚ)
  Γκρασχόπερς Ζυρίχης (Δεύτερος προκριματικός γύρος, αποκλείστηκε από την Λεχ Πόζναν)
  Στουρμ Γκρατς (Δεύτερος προκριματικός γύρος, αποκλείστηκε από την ΦΚ Ζυρίχη)

Δείτε ακόμη
ΟΥΕΦΑ Τσάμπιονς Λιγκ 2008-09
Κύπελλο ΟΥΕΦΑ 2008-2009

Παραπομπές

Εξωτερικοί σύνδεσμοι
 Επίσημη Ιστοσελίδα
 Αποτελέσματα στο Rec.Sport.Soccer Statistics Foundation

Κύπελλο Ιντερτότο ΟΥΕΦΑ
Ποδόσφαιρο το 2008
Σπήλαιο Επτάστομος

Ο Επτάστομος ή Κάρκαρος είναι σπηλαιοβάραθρο, το οποίο βρίσκεται στη Στερεά Ελλάδα και συγκεκριμένα στο όρος Παρνασσός, πάνω από το χωριό Καλύβια Λιβαδίου κοντά στην περιοχή Καλάνια, με εισόδους σε υψόμετρο 1.260 μέτρων. Στο εσωτερικό του υπάρχουν αρκετοί σταλαγμίτες και σταλακτίτες, που έχουν δημιουργηθεί από την πάροδο των αιώνων, αλλά και σταλακτίτες από πάγο, που δημιουργούνται κάθε έτος. Το σπήλαιο στο εσωτερικό του διατηρεί σε όλη τη διάρκεια του χρόνου πολύ χαμηλές θερμοκρασίες, από 0 έως –2 °C. Παλαιότερα  οι κάτοικοι του χωριού, εξαιτίας της ελλείψεως ψυγείων, αποθήκευαν στο εσωτερικό του αρκετά τρόφιμα (π.χ. τυριά) με σκοπό τη συντήρησή τους. Στις μέρες μας το σπήλαιο αποτελεί τόπο επίσκεψης για όσους επιθυμούν να το εξερευνήσουν. Το μέγεθος και το βάθος του σπηλαίου δεν έχουν καθοριστεί ακόμα. Η ονομασία προέρχεται από τα εφτά βάραθρα (στόμια) που οδηγούν στο εσωτερικό του.

Πηγές
 «Το άγνωστο σπήλαιο του Παρνασσού», στο touristorama.com
 Έκθεση αποστολής ΣΠ.ΕΛ.Ε.Ο.  (2000)

Επταστομος
Οι άσσοι του γηπέδου (ταινία)

To Οι άσσοι του γηπέδου  είναι μια ταινία του ελληνικού κινηματογράφου, σε σενάριο του Ιάκωβου Καμπανέλλη και σκηνοθεσία του Βασίλη Γεωργιάδη, η οποία προβλήθηκε πρώτη φορά το 1956, ενώ 40 χρόνια αργότερα κυκλοφόρησε σε επανέκδοση με τον τίτλο Κυριακάτικοι ήρωες.

Πλοκή 

Η υπόθεση της ταινίας βασίστηκε σε ένα αληθινό περιστατικό που συνέβη το 1953, όταν έπειτα από έναν αγώνα της εθνικής ομάδας ποδοσφαίρου, η ομοσπονδία απέβαλε έναν ποδοσφαιριστή και οι συμπαίκτες του αρνήθηκαν να συμμετάσχουν στον επόμενο αγώνα, ενώ παράλληλα εκτυλίσσονται καθημερινές ιστορίες της ζωής των ποδοσφαιριστών. 

Χαρακτηριστικό της ταινίας υπήρξε το γεγονός ότι για την ενσάρκωση των ρόλων προτιμήθηκαν διεθνείς ποδοσφαιριστές της εποχής και όχι ηθοποιοί, υποδυόμενοι τους εαυτούς τους και χρησιμοποιώντας τα αληθινά τους ονόματα.

Εισπράξεις 
Η ταινία βγήκε στους κινηματογράφους στις 13 Μαρτίου 1956 (την ίδια ακριβώς ημέρα με την ταινία «Το κορίτσι με τα μαύρα» του Μιχάλη Κακογιάννη), κόβοντας 19.276 εισιτήρια.

Διανομή 
 Ανδρέας Μουράτης
 Κώστας Λινοξυλάκης
 Στάθης Μανταλόζης
 Λάκης Πετρόπουλος
 Κώστας Πούλης
 Θόδωρος Μορίδης (πρόεδρος ομοσπονδίας)
 Γιώργος Καμπανέλλης (δημοσιογράφος)
 Αντώνης Μηγιάκης (προπονητής)
 Θόδωρος Κεφαλόπουλος (γιατρός)
 Μιχάλης Γιαννακάκος (εκφωνητής)

Εμφανίζονται επίσης (ως φίλαθλοι) οι ηθοποιοί Θανάσης Βέγγος, Γιώργος Φούντας, Νίκος Βασταρδής και η Ιταλίδα σταρ της εποχής  Σιλβάνα Παμπανίνι, καθώς και οι ποδοσφαιριστές Ηλίας Ρωσίδης, Γιώργος Δαρίβας, Βαγγέλης Πανάκης, Γιώργος Καμάρας, Μπάμπης Κοτρίδης και Μπάμπης Δρόσος.

Παραπομπές

Πηγές 
 Ιστορίες από τον μαγικό κόσμο του αθλητισμού, Retrosport
 Κυριακάτικοι ήρωες, 90' λεπτά

Ελληνικές ταινίες
Ταινίες του 1956
Ελληνικές δραματικές ταινίες
Ελληνόφωνες ταινίες
Ταινίες σε σκηνοθεσία Βασίλη Γεωργιάδη
Ελληνικά ντοκιμαντέρ
Ταινίες σε σενάριο Ιάκωβου Καμπανέλλη
Ταινίες με μουσική σύνθεση Αργύρη Κουνάδη
Ελληνικές ασπρόμαυρες ταινίες
Ποδοσφαιρικές ταινίες
Ιστορία του Ελληνικού ποδοσφαίρου